《汴梁渡河》
清代·百龄

竹箭随流几曲奔，谁探星海泻高原。六鳌排浪回嵩岳，三峡轰雷下禹门。

城角樯帆秋雨霁，渡头沙迹暮云屯。河清共祝安澜庆，况复金堤次第论。

作者简介：百龄（1748—1816）清汉军正黄旗人，张氏，字菊溪。乾隆进士，授翰林院编修。素有才名。乾隆末官至御史。乾隆三十七年进士，选庶吉士，授编修。掌院阿桂重之，曰：“公辅器也！”督山西学政，改御史，历奉天、顺天府丞。百龄负才自守，不干进，邅回闲职十馀年。仁宗亲政后，始加拔擢。